钦定古今图书集成/明伦汇编/闺媛典/第098卷 > 皇清四 > 李万镒妻朱氏
## 钦定古今图书集成/明伦汇编/闺媛典/第098卷 > 皇清四 > 李万镒妻朱氏

按《新建县志》：“朱氏，李万镒妻，故宗侯统。”女镒父三楚，以太学生授陕西布政司正理问，镒随之任，绝音问数年。南州连岁灾祲，饥民载道，朱日勤针纫，以谋𫗴粥。尝累日不举火，不以升斗告人。戊子夏，叛兵至，朱被执，慨然曰：“吾向恐不获死所，今有以报吾夫矣。”遂投水而死。